8 સપ્ટેમ્બરના રોજ રેયાન ઇન્ટરનેશનલ સ્કૂલના પ્રદ્યુમન હત્યાકાંડમાં દરરોજ કોઇને કોઇ નવી વાતો સામે આવી રહી છે. સીબીઆઈ દ્વારા કરાયેલ શરૂઆતની પૂછપરચ્છમાં એ ખબર પડી કે એકઝામ અને પીટીએમ ટાળવા માટે એક સીનિયર વિદ્યાર્થીએ પ્રદ્યુમનની ગળું કાપી હત્યા કરી દીધી હતી, જેને તે ઓળખતો નહોતો. પરંતુ પૂછપરચ્છ અને તપાસ આગળ વધવાની સાથે એ વાત સામે આવી રહી છે કે પ્રદ્યુમન અને આરોપી વિદ્યાર્થી એકબીજાને સારી રીતે ઓળખતા હતા અને આરોપી વિદ્યાર્થી તેને ફોસલાવીને વોશરૂમ લઇ ગયો હતો, જ્યાં તેને મોતને ઘાટ ઉતારી દીધો.